
Creştinii din Occident sînt din ce in ce mai doritori să cunoască 
Ortodoxia. Prezentată în multe lucruri valoroase de către unii teologi 
răsăriteni, Ortodoxia departe de a fi astîmpărat setea de cunoaştere 
u ei, a mărit-o şi mai mult. Aceasta se datoreşte faptului că Ortodoxia 
reprezintă un «iod aparte de trăire a creştinismului. 

Impresia pe care o face Ortodoxia asupra creştinilor de alte con- 
lesiuni este că ea e un mod foarte vechi de trăire şi exprimare a creş- 
tinismului. După unii, acest mod nu ar mai corespunde mentalităţii şi 
problemelor societăţii de azi. Alţii — insă — se simt atraşi de ea toc- 
mai pentru că iradiază un duh de evlavie detaşat de agitaţia actuali- 
tăţii, oferind omului de azi, un refugiu intermitent, din frămiîntarea co- 
tidiană, într-o zonă a inefabilului atemporal, sau a spiritualităţii creş- 
tine originare, nediluată de succesivele ei adaptări la mentalităţile pe- 
rioadelor istorice. 

De altfel chiar teologii ortodocşi, pre/entînd Ortodoxia nu urmează 
.iceeaşi cale. Unii dintre ei lasă mai în umbră identitatea ei cu credinţa 
Bisericii primare şi accentuează mai mult virtualităţile ei de adaptare 
ia .problemele lumii contemporane, virtualităţi dovedite de gîndirea 
ortodoxă mai nouă. Alţii, insă, caută să împace caracteristica Orto- 
doxiei de a reprezenta creştinismul originar neschimbat cu însuşirea 
ei de a răspunde necesităţilor spirituale ale omului contemporan. A- 
reastă cale o vom urma şi noi in expunerea de faţă. 

1. — într-adevăr, Ortodoxia este idenitică in credinţa şi cultul ei 
cu conţinutul de credinţă şi de cult al creştinismului originar. Dar 
faptul paradoxal şi absolut autentic este că, fiind în esenţă prelungirea 
credinţei, cultului şi spiritualităţii Bisericii nedivizate de la început, 
Ortodoxia răspunde lotuşi perfect necesităţilor spirituale de azi ale 
popoarelor care au păstrat-o. Ea nu s-a modificat esenţial după pe- 
rioadele istorice prin care a trecut omenirea in cele două mii de ani. 
Ea n-a făcut din elementul trecător al uneia sau alteia din perioadele 
istorice elemente esenţiale ale fiinţei ei ca să-i lie greu acum să le 
elimine. Ea nu s-a medievalizat ca romano-catolicismul, nu e produsul 
protestului renascentist ca protestantismul, şi nu caută nici acum o mo- 
dificare esenţială pentru a se adapta timpului nostru prin seculari- 
zare. Ea a rămas la valorile esenţiale şi permanent umane ale evla- 
viei, la preocupările simple, adinei şi netrecătoare ale omului în ra- 
portarea lui la absolut. Ea 1-a ajutat pe om să-şi dea un răspuns la 

întrebările trecătoare ale epocilor prin răspunsul ce 1-a dat întrebări- 
lor lui fundamentale de totdeauna. Ea nu s-a identificat cu armura 
greoaie şi cu formele complicate de luptă ale cavalerului medieval sau 
cu haina severă şi cu codul social disimulatoriu al burghezului indi- 
vidualist, ci şi-a păstrat vioiciunea de mişcări şi simplitatea de gîndire 
şi de manifestare directă şi esenţială a omului natural de totdeauna, 
puţind fi totdeauna aceeaşi şi totdeauna actuală. Conştiinţa permanentă 
de vină a omului în faţa lui Dumnezeu, datorită permanentei insufi- 
cienţe cu care îşi împlineşte datoriile, ea nu a complicat-o cu specula- 
ţiile teoriilor scolastico-medievale, de oare se desparte atit de greu 
astăzi catolicismul ,• intuiţia intensă a misterioasei valori şi responsabi- 
lităţi a omului, trăită de Sf. Ioan Gură de Aur şi evenimentul interior 
tot atit de misterios al mintuirii, trăit de Sfiîntul Apostol Pavel, nu a 
pretins să le elucideze prin alternativele unilaterale şi înguste ale teo- 
riilor despre raportul între libertate şi har, sau dintre credinţă şi fapte 
bune, care sînt tot atitea fireturi în plus la o îmbrăcăminte ideologică 
depăşită, pe care anevoie o poate dezbrăca azi catolicismul şi protes- 
tantismul. 

Ortodoxia n-a introdus in sanctuarul său interior şi n-a lăsat să 
pătrundă în trăsăturile simple al credinţei sale invenţiile mărunte şi 
complicate ale unor meşteri stăpîniţi mai mult de dorinţa unor delicii 
de gimnastică intelectuală, decît de fiorul adînc şi covîrşitor al taini- 
cului raport dintre om şi Dumnezeu. Ortodoxia n-a amestecat arabes- 
curile neesenţiale ale minţii umane în esenţa simplă, misterioasă şi 
măreaţă, permanentă şi inevitabil trăită a datelor fundamentale ale 
misterului mintuirii. Am putea zice că ea şi-a păstrat un caracter 
popular, iar poporul, cu simplitatea lui, rămîne deschis ântotdeauna 
numai problemelor reale şi esenţiale ale vieţii. 

De aceea Ortodoxia a cîştigat, cu prezentarea dateior simple şi 
fundamentale ale misterului mintuirii, atenţia omului din orice timp. 
Ea a cîştigat înţelegerea omului de totdeauna, pentru că i-a actualizat 
trăirea acestor trebuinţe şi răspunsuri fundamentale, indiferent că a 
fost omul evului mediu, al Renaşterii sau al erei noastre, căci omul 
rămîne ou aceste trebuinţe şi cu aceartă sensibilitate în orice timp. 
Ortodoxia n-a avut nevoie de speculaţiile scolastice, ale evului mediu, 
pentru a întilni în mod real pe oamenii de atunci, după cum nu are 
nevoie nici azi să se autosecularizeze pentru a întîlni pe omul con- 
temporan. iDimpotrivă, ea intuieşte că printr-o autosecularizare ar 
pierde cu totul atenţia acestui om, căci nu i-ar mai aduce răspun- 
sul la problemele fundamentale ale mintuirii, care continuă să-1 fră- 
mînte în adîncul fiinţei lui. 

Ortodoxia s-a adaptat, desigur, şi ea timpurilor. Ea a ajutat po- 
poarele care i-au rămas fidele în toate împrejurările de viaţă prin 
care au trecut şi în toate nevoile lor. Dar adaptarea Ortodoxiei n-a 
însemnat o schimbare esenţială a ei ca mister, sau o înlocuire a miste- 
rului ei ou o ideologie determinată de un timp sau altul. Ea a rămas 
mereu acelaşi mister al datelor simple, fundamentale şi necesare ale 
trăirii religioase. Dar misterul răspunde nu numai acestor trebuinţe 
fundamentale de totdeauna, ci tuturor trebuinţelor vieţii. Misterul creş- 

i trebuie pus în evidentă, în orice timp, in acord cu modul de înţe- 
■|ere al acelui timp, dur trebuie pus in evidenţă totdeauna in aceeaşi 
legritate aeplin satisfăcătoare a trebuinţelor mîntuirii. Oamenii vor 
tge apoi concluzia teoretică şi practică, înţelegind că misterul îmin- 
irii răspunde şi problemelor speciale ale timpului lor, dar tocmai în 
iitatea lui ele mister integral al creştinismului de totdeauna, fără să 

îngusteze la rolul de simplu răspuns al acestor probleme speciale. 
Aşa a tăcut Ortodoxia totdeauna şi aşa face şi azi. In acest sens, 

comunică oamenilor pe «lisus llristos ieri şi astăzi acelaşi» (Evrei 
, ii), pe lisus llristos, Care, fiind acelaşi, răspunde totuşi tot aşa de 
rfect azi cum a răspuns şi ieri. Legea veche era supusă schimbării, 
ntru că revelaţia ei sporea, iar faptul acesta modifica mereu sensul 
. pînă cînd, la urmă, a trebuit să fie înlocuită cu Hristos. Modificarea 

provenea din nedesăvârşirea ei ca mister al mîntuirii. Ea se desfiin- 
ază «pentru neputinţa şi nelolosul ei. Căci legea n-a desăvîrşit pe 
meni» (Evrei Vil, 18 — 19). «Aici insă lisus rămîne în veac, pentru că 
ate să mintuiască desăvirşit pe cei ce se apropie... Căci pururea e 
a, ca sa mijlocească pentru ei» (Evrei Vil, 24- — 25). 

Ortodoxia a înţeles că nu trebuie să schimbe ceva din arhieria de- 
vîrşită a lui llristos, să adauge sau să reducă ceva din ea, ci numai 

o pună iarăşi şi iarăşi in evidenţă in deplinătatea ei. Ortodoxiei îi 
u\ă străin dictonul «Ecclesia semper reformanda», pentru că ea îl 
rmunică integral pe Hristos care e «semper conformis cum omni tem- 
ire». Creştinismul occidental a pornit, începind din evul mediu, prin 
olastică, pe o cale de «definire», adică de delimitare sau Îngustare a 
i sterului mîntuirii, după măsurile minţii omeneşti şi pe calea aceasta 
a lăsat antrenată şi Reforma, care a odrăslit din catolicism. Abor- 
irea intelectuală a misterului creştin a înlocuit trăirea misterului in- 
gral cu raflexiunea asupra unor frînturi rupte din el. 

Ortodoxia a trăit misterul mîntuirii în deplinătatea lui totdeauna, 
"i ciţiva termeni noi adoptaţi de Sinoadele Ecumenice au avut rostul 
t să reducă misterul la o definiţie raţională, ci tocmai să-1 o- 
otească împotriva tentativelor de a-1 raţionaliza şi limita, sau de 
l face să se evaporeze. Acei termeni au avut rostul să ocrotească 
lirea pentru totdeauna a misterului vestit în Noul Testament că 
utem mintuiţi de Fiul lui pumnezeu, Care in acest scap s-a făcut 
ii şi rămîne etern acelaşi — Dumnezeu şi om, pe deplin accesibil no- 
i. Sinoadele au ocrotit misterul mîntuirii noastre, conform căruia sur- 
i infinită de viaţă ni s-a făcut accesibilă prin maxima accesibilitate 

umanului, a semenului nostru. Ele au refuzat ispita raţionalistă care 
ilea misterul mintuirii şi zădărnicea mîntuire-a însăşi, reafirmînd se- 
irarea omului de Dumnezeu, sau identificarea panteistă a omului cu 
umnezeu. Misterul mintuirii nu poate fi redat decît paradoxal şi Or- 
doxia a ocrotit caracterul paradoxal al misterului creştin împotriva 
'strămării lui prin propoziţii raţionale unilaterale. 

II. — Se aduce Ortodoxiei obiecţia că, aşa cum creştinismul occi- 
-ntal s-a adaptat mentalităţii medievale şi renascentiste, aşa s-a adap- 

tat şi ea mentalităţii bizantine, îngropînd miezul viu al misterului creş- 
tin într-un fast formalist şi aristocrat, care nu mai corespunde timpu- 
lui nostru. Nu negăm că Ortodoxia a suferit o anumită influenţă bi- 
zantină. Dar influenţa aceasta n-a atins esenţa misterului creştin. Dim- 
potrivă, trăirea misterului a rămas vie şi în perioada bizantină şi se 
poate spune că nu gândirea bizantină a generat spiritualitatea creştină 
din acea perioadă, ci invers, trăirea creştină originală a generat gîn- 
direa şi arta bizantină. Nu viziunea bizantină despre existenţă a 
produs Liturghia Bisericii, ci Liturghia Bisericii primare a produs vi- 
ziunea bizantină despre lume. 

Ceea ce se consideră moştenire bizantină în viata Bisericii Orto- 
doxe este, în special, mulţimea de simboale în care este exprimată 
credinţa creştină şi trăirea ei în cult, în artă, în viaţă. Dar influenţa 
bizantină a dezvoltat doar un simbolism inerent redării misterului 
creştin. Definiţiile intelectuale şi expunerile doctrinare prin care Occi- 
dentul a căutat şi caută să înlocuiască redarea simbolică a misterului 
mîntuirii, pornes- din convingerea că acest mister poate fi exprimat 
exact de cuvintele omeneşti. în realitate acest mister, atunci cînd e 
redus la sensul exact al cuvintelor şi definiţiilor intelectuale, e îngus- 
tat sau evaporat. Plenitudinea paradoxală a misterului mântuirii este 
mai real sugerată prin simboale. Vorbirea despre cruce şi înviere în 
mod general, privirea lor in imagini, exprimarea lor prin ?cte simbo- 
lic-liturgice, sugerează mai real şi mai existenţial misterul mântuirii 
decît teoria satisfacţiei lui Anselm, sau teoria penală protestantă, rare 
nu pot reda decît o latură din misterul incomprehensibil al mîntuirii. 

Asemenea teorii sîn't bune numai dacă nu pretind să înlocuiască 
misterul însuşi, în plenitudinea lui incomprehensibilă, ci să redea ceva 
din el în mod relativ şi provizoriu. Influenţa bizantină a constat în 
voinţa de a o rândul toate amănuntele cultului, ale artei, ale gesturilor 
vieţii religioase în aşa fel ca să exprime în mod intuitiv simbolic dife- 
rite detalii ale misterului mîntuirii. Acestea pot da impresia de forma- 
lism, numai dacă nu sînt manifestate cu seriozitate şi cu convingere. 
O liturghie săvârşită într-o parohie de sat, cu credincioşi obişnuiţi cu 
graiul ei natural-simtoolic, redă în mod clar şi pătrunzător trăsăturile 
esenţiale ale misterului mântuirii. în orice caz, acest grai al simbolu- 
rilor mari şi clare e cu mult mai accesibil şi mai grăitor credincioşilor 
în orice timp decît graiul doctrinar, încărcat de subtilităţi care în 
Occident a căutat prea adeseori să se substituie sugerării misterului 
prin simboluri. Dacă Ortodoxia are trebuinţă de o anumită adaptare 
la trebuinţele omului de azi, aceasta nu poate consta într-o părăsire 
totală a exprimării simbolice, ci numai într-o simplificare a acestei 
exprimări, ca să se vadă imediat marile simboluri ale misterului creş- 
tin, corespunzătoare marilor, simplelor şi permanentelor evidenţe şi tre- 
buinţe spirituale ale omului de totdeauna. 

Dar trebuie să recunoaştem că în era bizantină Ortodoxia a mai 
prezentat o caracteristică. Creştinii occidentali o menţionează şi pe 
aceasta, dar recunosc satisfăcuţi că azi nu o mai are. Vrem să ne oprim 
puţin asupra ei, deoarece socotim că nici pe aceasta nu a produs-o 

propriu-zis era bizantină, ci influenţa bizantină doar a accenţuat-o, 
fiind o notă inerentă a creştinismului autentic şi ca atare rămîniînri in 
oarecare fel proprie Ortodoxiei pinii azi. Cita vreme in Occidentul me- 
dieval şi următor evului mediu a apărut şi s-a dezvoltat ideea a două 
imperii separate şi opuse, sau a două săbii în luptă, în Orientul creştin 
s-a afirmat unitatea lumii, susţinută de acelaşi Hristos Pantocratorul, 
imperiul era induhovnicit din interior, nu era silit din exterior să se 
supună, de o sabie ce se pretindea spirituală, dar care, în fond, lucra 
tot lumeşte şi care a supus provizoriu imperiul secular printr-o supe- 
rioritate tot lumească. Imperiul bizantin se simţea aflîndu-se în inte- 
riorul aceleiaşi zone în care se află şi Biserica, în cadrul ordinei uni- 
versale a Pantocratorului Mîntuitor, deşi avea în acest cadru alte slu- 
jiri şi autonomia unei ordini proprii. Aceasta era o viziune care se 
apropia de cea cuprinsă în cuvintele Sfîntului Apostol Pavel : «Şi 
loate le-a supus sub picioarele Lui şi mai presus de toate L-a dat pe 
IH cap Bisericii» (Bfes. I, 22). 

In secolele din urmă lucrurile s-au dezvoltat în oarecare măsură 
>i în Orient in sensul concepţiei occidentale, ajungîndu-se la o sepa- 
raţie a statului de Biserică. Dar influenţa occidentală în acest sens 
■-a exercitat mai mult asupra slatului decît asupra Bisericii. Orto- 
loxia a păstrat şi mai departe viziunea lumii ca o ţesătură unitară de 
raţiuni, care îşi au centrul şi finalitatea în acelaşi Pantocrator. De 
iceea Ortodoxia n-a făcut din partea ei nimic care să adîncească se- 
pararea, sau ca să o transforme în tot felul de antagonisme si conflicte 
<ntre ordinea bisericească şi ordinea statului sau a culturii. A găsit 
otdesuna în solicitudinea pentru aspiraţiile profunde ale poporului o 
>latformă de înţelegere şi de colaborare cu statul. 

Din fericire semnalăm în timpul din urmă şi în Occident începu- 
ul unei viziuni unitare a sensului lumii şi a finalităţii istoriei* Unii 
eologi protestanţi vorbesc de Hristos cel cosmic, de un Hristos Domn 
>1 întregii istorii, despre finalitatea panistorică a operei mîntuitoare 
i lui Hristos, despre conducerea întregii istorii de către Hristos spre 
i ţintă unitară. Se vorbeşte chiar de o «Biserică latentă» a întregii 
■meniri, aşa cum Sfîntul Maxim Mărturisitorul vorbea de o «Biserică 
i neamurilor» (necreştine), aflată în faza ei profetică. Din partea ei, 
■iserica Romano-Catolică declară că vrea să renunţe la lupta împotriva 
ocietăţii necreştine, a culturii, a statului, iar un Teilhard de Chardin, 
>n Rahner, văd universul întreg condus spre ţinta finală a împărăţiei 
'ii Dumnezeu prin transcenderi succesive. Teologii catolici declară că 
sptele bune ale omului natural, sînt faptele făcute cu ajutorul harului 
i consideră pe necredincioşii care săvîrşesc binele, ca credincioşi 
are nu-şi dau seama de această calitate a lor. 

De aci se trag toate concluziile favorabile unei colaborări a creş- 
nilor cu omenirea contemporană pentru împlinirea aspiraţiilor nobile 
le acestei omeniri. 

Oare nu se manifestă în aceasta o revenire la viziunea unitară a 

>smosului sub oblăduirea şi conducerea Pantocratorului Mîntuitor, 

■o cere Ortodoxia a avut-o totdeauna şi care şi-a găsit în era bizantină 

doar o expresie mai vizibilă ? Misterul divin, ca mister al mîntuirii, 
planează cu eficienţă peste toate şi în toate ,• el nu a tăiat lumea în 
două, făcîndu-se accesibil numai unei părţi şi repudiind pe cealaltă. 

III. — Trăirea misterului integral al mîntuirii de către Ortodoxie 
este una cu experienţa vie a Duhului Sfînt, ca suflare a vieţii din pla- 
nul divin. Duhul Sfînt este cel ce face mereu contemporan, mereu trăit, 
misterul mîntuirii. De aceea Duhul Sfînt ocupă un loc atît de impor- 
tant in preocuparea şi vorbirea Ortodoxiei. In Duhul Sfînt, sau prin 
Duhul Sfînt, Ortodoxia trăieşte continuu întregul mister al mîntuirii, 
trăieşte pe Hristos cel întrupat, răstignit şi înviat, in comunicarea vie 
a Sa şi a stărilor Sale către credincioşi. 

S-a vorbit şi se vorbeşte mult şi în protestantism despre Duhul 
Sfînt. Dar Duhul Sfint a devenit acolo factorul susţinător al individua- 
lismului orgolios, al unei originalităţi de înţelegere individuală -nouă a 
credinţei, nu al experienţei mai presus de înţelegere a misterului. Du- 
hul Sfînt a fost identificat cu fenomenele Intelectuale şi sentimentale 
irranente şi individualiste. Dar experienţa autentică a Duhului ne ri- 
dică la percepţia mai presus de minte şi de orgoliu individualist a 
misterului, care ni se deschide ca, o realitate neinventată de noi, pen- 
tru toţi. Duhul Sfînt e capătul lucrării divine a Treimii ajunsă în inti- 
mitatea noastră subiectivă şi revelîndu-ni-se ca atare, cum spun Pă- 
rinţii orientali. El ne revelează de aceea realitatea divină nu ca teorie 
intelectuală, ci ca viaţă misterioasă, mai presus de viaţa noastră ima- 
nentă. El pune la priza vieţii noastre sufleteşti viaţa lui Hristos cel 
răstignit şi înviat, făcînd-o viaţa comună şi nouă. De aceea Duhul e 
dătător de viată şi ne face vii, pentru că ne ridică din speculaţiile des- 
pre Dumnezeu si despre mintuire, făcute de la distanţă, în însăşi expe- 
rienţa misterului divin în lucrarea lui mîntuitoare. Ortodoxia, fiind ex- 
perienţa Duhului — ca experienţă a misterului integral al mîntuirii — , 
este totdeauna actuală, pentru că totdeauna această experienţă răs- 
punde unei necesităţi umane fundamentale, spre deosebire de orice 
teorie intelectuală, care prin firea ei îngustă şi unilaterală e lipsită de 
viaţă şi este depăşită după un nou pas al spiritului pe linia progresu- 
lui intelectual. Această împărtăşire din realitatea misterului divin al 
mântuirii, prin Duhul Sfînt, este o adevărată viaţă pentru suflet, cu tot 
ce înseamnă o astfel de viaţă. De aceea şi cîntă Ortodoxia : «Prin Du- 
hul Sfînt tot sufletul viază», «prin Duhul Sfînt e începătura vieţii», 
«Duhul mişcă făptura», unde vine El «odrăsleşte viaţa», «se înnoiesc 
toate», «prin Duhul Sfînt e înţelepciunea» şi «toată buna dăruire». 

IV. — Cîţiva teologi protestanţi (Edmund Schlink, Vogel) au re- 
marcat, în timpul mai nou, că Ortodoxia este doxologică. Acest lucru 
este adevărat în sensul că, pentru Ortodoxie, Dumnezeu şi lucrarea 
Lui creatoare şi mîntuitoare nu este un obiect de doctrină teoretică, 
ci de laudă entuziastă, ca şi pentru psalmistul Vechiului Testament. 
Ortodoxia se dovedeşte şi în aceasta continuatoarea creştinismului de 
la început, care e modul Vechiului Testament de a se comporta faţa" 
rie Dumnezeu. Dar lauda în cultul ortodox nu este exclusivă, ci ea 
este împreunată cu mulţumirea pentru ce a făcut şi face Dumnezeu 



i. Prof. D. Slăniloac / Cileva trăsături caracteristice al^ Ortodoxiei 736 

entru noi şi cu rugăciunea ce se aduce lui Dumnezeu pentru a ne 

ice parte în continuare de mila şi, de darurile Sale. însuşirile măreţe 

i faptele minunate de bunătate ale lui Dumnezeu sînt menţionate cu 

• udă, ca un temei pentru cererea unor noi milostiviri şi daruri ale Lui 

i ca asigurări că El ne va face parte din aceste milostiviri şi daruri. 

Ortodoxia este doxologică în sensul larg că toată cunoştinţa des- 

re Dumnezeu şi despre lucrarea Lui mîntuitoare este orientată prac- 

c, existenţial, este transformată în rugăciune, în grăire directă către 

'umnezeu, în conţinutul dialogului nostru cu Dumnezeu, în substanţă 

raportului nostru personal şi viu cu El. Ortodoxia a păstrat caracte- 

il autentic al religiei ca dialog al credinciosului cu Dumnezeu, pe 

nd în creştinismul occidental s-a dezvoltat caracterul de doctrină, 

>: filozofie al creştinismului, de gnoză, care transformă pe Dumnezeu 

■ obiect, diluîndu-i realitatea şi 'subordonîndu-1 minţii umane. 

Dar numai în relaţia dialogică Dumnezeu a trăit intens şi adevă- 
<t, De aceea Ortodoxia c o experienţă vie a lui Dumnezeu. Iar Dum- 
zeu, ca partener in dialogul cu credinciosul lucrează, la rîndul Său, 
upra partenerului uman, ii binecuvîntează, ii răspunde la cereri cu 
ingîierile şi darurile Salo. 

■Dumnezeu lucrează asupra credincioşilor prin cult, prin sacra- 

*nte, iar credincioşii simt şi mărturisesc prezenţa lui Dumnezeu în 

itârile de laudă şi rugăciunile ce-I aduc. Cultul ortodox sacramental 

le un dialog ontologic între Dumnezeu şi credincioşi şi numai după 

eea este şi un dialog verbal. Dumnezeu lucrează asupra noastră, în 

np ce ne rugăm Lui, după ce am amintit faptele Lui mîntuitoare şi 

eim lăudat pentru ele. Iar lucrînd asupra noastră, Dumnezeu ne des- 

ide ochii sufletului ca să intuim lucrarea Lui, ca să o sim'ţiim şi ne 

şcă să dăm expresie de laudă şi de mulţumită pentru această sim- 

<; a noastră. Aşa fiind, cultul sacramental nu e numai forma de rugă- 

>me a cunoştinţei de Dumnezeu, ci si izvor de cunoaştere şi de con- 

iuă verificare a cunoştinţei de totdeauna a Bisericii, forma prinoi- 

!ă a tradiţiei vii a Bisericii. Cuvintele cultului sînt călăuză spre 

perienţa conţinutului lor şi exprimarea acestei experienţe. Credin- 

>şii Bisericii Ortodoxe nu şi-au însuşit învăţătura Bisericii în genere 

i catehisme şi expuneri doctrinare, ci mai mult din cult, din prac- 

a sacramentală a misterului mintuirii. Gîndirea despre Dumnezeu 

:ult şi cultul e gîndire, călăuză în gîndire. Credinciosul ortodox nu 

preţuieşte reflexiunea despre Dumnezeu şi despre lucrarea Lui mîn- 

toare, dar această reflexiune o face în spiritul dialogului cu Dumne- 

i, e reflexiunea partenerului care laudă pe Dumnezeu, îi mulţumeşte 

ii cere ceva, e o reflexiune în cadrul viu al dialogului, în experienţa 

-■terului divin. Gîndirea ortodoxului despre Dumnezeu este cult, 

iar dacă nu se realizează în vremea cultului. 

Aşa fiind, în cultul sacramental al Ortodoxiei care e şi gindire, e 
rător Duhul Sfint, Care e capătul lucrării divine străbătută în inte- 
rul nostru cel mai intim. In ordinea cultului se produce continuu 
■nimentul întilnirii cu Dumnezeu aşa cum în matca unui rîu se fac 
iierienţele adincurilor. în cult vorbim lui Dumnezeu cîntînd, pentru 
numai cîntarea dă expresie căldurii experienţei mai presus de cu- 

vînt. în cîritare fiinţa noastră devine sensibilă la experienţa misteru- 
lui, e răpită de entuziasmul produs în ea de trăirea misterului, a Duhu- 
lui de viată dătător şi găseşte forma de comunicare a acestei trăiri 
entuziaste. Clntarea eliberează cuvintele de sensurile lor intelectuale 
limitate, făcîndu-le adecvate vieţii inefabile a misterului trăit. 

Dar cultul mai este, în acelaşi timp, şi vorbirea omului cu Dum- 
nezeu despre trebuinţele sale şi ale semenilor săi, ale lumii întregi ca 
şi despre bucuriile sale pentru darurile primite. în cult, omul îşi vede 
şi îşi trăieşte profund şi existenţial, trebuinţele sale de Dumnezeu şi 
ia cunoştinţă de ceea ce devine el prin împărtăşirea cu Dumnezeu. 
Căci in Duhul S'fînt, omul se vede pe sine nu în impasul neputinţei şi 
al nefericirii pe care le trăieşte în necunoaşterea lui Dumnezeu, ci in 
nădejdea optimistă a împlinirii sale şi în începutul acestei împliniri, 
care se ţese în dialogul misterios şi mîntuător cu Dumnezeu. De aceea 
cultul este optimist. Omul se trăieşte pe sine, în cadrul lui, înălţat şi 
gustă de mai înainte înălţările sale viitoare, inclusiv viaţa sa eternă 
în Dumnezeu, în Duhul iubirii şi al comuniunii cu Dumnezeu şi. cu 
oamenii Săi. Icoanele sfinţilor, imnele de laudă cîntate lor, trăirea co- 
muniunii cu ei, măresc acest optimism. Acestea cuprind o adevărată 
doctrină optimistă despre om, despre ceea ce poate omul să ajungă, 
prin adîncirea dialogului său viu cu Dumnezeu şi cu semenii săi, o 
doctrină a măreţiei care aşteaptă pe om, o doctrină a nădejdii pentru 
fiecare credincios, a unei nădejdi pregustate. Icoanele şi imnele adre- 
sate sfinţilor îl ţin pe credincios în tensiune între arvuna primită şi 
desăvârşirea făgăduită, pe drumul dezvoltării dialogului ontologic cu 
Dumnezeu, care e un drum eshatologic. Perspectiva eshatoloqică a cul- 
tului proiectează o lumină de optimism asupra vieţii prezente. 

V. — Temeiul cel mai adînc al nădejdii, al bucuriei care străbate 
tot cultul ortodox şi caracterizează Ortodoxia este învierea. Sărbătoa- 
rea Paştilor care stă în centrul cultului ortodox, este o explozie de bu- 
curie, asemenea celei trăite de ucenici cînd au văzut pe Domnul în- 
viat. Este explozia bucuriei cosmice pentru biruinţa vieţii, după tris- 
teţea intensă pentru moartea care a trebuit să o suporte chiar Stă- 
pinul vieţii prin faptul că s-a făcut om. «Cerurile să se veselească şi 
pămîntul bucură-se, şi să prăznuiască lumea cea văzută toată şi cea 
nevăzută, că a înviat Hristos, veselia cea veşnică». Totul s-a umplut 
de siguranţa vieţii, după ce totul înainta inexorabil spre moarte. Teo- 
logul Al. Schmemann spune că aceasta e vestea cu adevărat bună, 
sau evanghelia pe care a adus-o şi pe care o propovăduieşte creşti- 
nismul lumii : bucuria învierii. Dacă creştinismul n-ar mai da lumii 
această bucurie unică, raţiunea lui de a fi ar înceta. Bucuria învierii 
este vestită de creştinism în fiecare duminică. Căci fiecare duminică 
este închinată învierii. Dar tot cultul vibrează de bucuria învierii şi e 
străbătut prin aceasta de tensiunea eshatologică a nădejdii în înviere. 
«Acum toate s-au umplut de lumină, şi cerul şi pămintul», proclamă 
Biserica în noaptea învierii. în noaptea lipsei de sens a lumii supusă 
morţii, acoperită de un cer a cărui intenţie nu se cunoştea, a timpului 
care purta totul spre moarte, avînd imprimată în sine pecetea non- 
sensului, a izbucnit viaţa din mormint, care umple de lumina sen- 

sului întreaga lume şi timpul ci, cate ne-a descoperit intenţia bine- 
voitoare a cerului faţă de lume şi a descoperit chiar şi îngerilor sen- 
sul creaţiei. Timpul a devenit acum din timp spre moarte, din timp ce 
se desfăşura in întunericul lipsei de sens, un timp spre înviere, o des- 
făşurare luminoasă, o continuă sărbătoare. Toate zilele timpului, toate 
zilele anului au devenii sărbători, asigurîndu-ne că ne duc spre în- 
viere, cum au dus spre viaţa de slavă pe sfinţii pe care-i fericim în 
ele. Mai bine zis, au devenit un ajun a] duminicii veşnice, cum zilele 
săptămînii sint ajunuri ale duminicii', căci ele ne obligă încă la un 
efort, asemănător efortului de pe pămint al sfinţilor, pentru a ajunge 
la fericita lor odihnă. 

Ortodoxia accentuează cu deosebită stăruinţă credinţa creştinis- 
mului in biruinţa vieţii. Lupta atita timp nedecisă între viaţă şi moarte 
s-a terminat cu biruinţa definitivă a vieţii. Acum nu ne mai temem 
de moarte, acum nu ne mai inlri.stează moartea, căci ea e trecere la 
viata adevărată, pe care o pregustăm de pe acum. Amestecul de sens 
şi de nonsens, imprimat in toate, prin faptul că pe de o parte existau, 
pe de alta toate erau supuse morţii, a devenit acum numai sens. Viaţa 
a biruit, deplin şi definitiv asupra neantului şi a tristeţii. Creaţia în- 
treagă e destinată, prin înviere, vieţii netrecătoare, creaţia întreagă e 
recuperată de Cel re a creat-o. Creştinismul apuseaji e atit de obsedat 
de grozăvia vinei omului şi de mărimea jertfei ce a trebuit adusă 
uentru ea, că nu se poate bucura de ajuns de lumina învierii in care 
am fost mutaţi. El e ca omul care, trecut prin spaima înnecului de la 
care a fost salvat, continuă sd tremure de acea spaimă şi nu se poate 
bucura deplin ele viaţa Ia care a fost readus. Sau e ca fiul care obse- 
dat de suferinţa mamei care 1-a născut, nu se bucură din plin de viaţa 
pe care i-a dăruit-o, uitînd că mama insăşi e veselă că 1-a adus la viaţă. 

VI. — Eficienta universală a învierii lui Hristos, trăirea misteru- 
lui mântuirii în cultul public al Bisericii, pun în relief catolicitatea 
Ortodoxiei. Lumina şi forţa 'învierii lui Hristos îmbracă şi pătrund 
toate. Toţi vom invia împreună, o dată cu înnoirea intreqului cosmos. 
Fiecare din noi vom învia numai ca mădular al umanităţii, în solida- 
ritate cu ea şi cu cosmosul întreg. Primul sens al catolicităţii este 
cuprinderea tuturor in raza învierii potenţiale. Mintuirea constă în 
readunarea tuturor în Fiul şi Cuvîntul lui Dumnezeu în care au fost 
create toate ca un întreg armonic (Colos. I, 17 — 20). Biserica este alua- 
tul prin care se actualizează această solidaritate a lumii întregi şi, ca 
atare, e obligată mai mult decît oricine să lucreze în sensul acesta. 
Biserica e comunitatea celor conştienţi că sînt prinşi în dialonul onto- 
logic cu Hristos cel înviat. Dar, din partea Sa, Hristos i-a prins pe toţi 
în acest dialog. Ca atare Biserica nu e catolică cu adevărat dacă nu 
se simte solidară cu lumea întreagă şi nu adînceşte continuu această 
solidaritate. Credincioşii ei sint catolici în -măsura în care se simt 
prinşi, la un Ioc cu lumea întreagă, în legătura cu Hristos şi lucrează 
conform acestei convingeri. Biserica se distinge prin conştiinţa despre 
această solidaritate a lumii în Hristos şi despre datoria ei de a lucra 
pentru adincirea acestei solidarităţi. 

Dar prin comuniunea specială dintre ei, credincioşii sînt chemaţi 
să facă vizibilă perfecţiunea solidarităţii la care e chemată întreaga 
omenire. Ei se împărtăşesc împreună din Hristos cel înviat, arătînd că 
numai împreună se vor împărtăşi de înviere, ca mădulare ale aceluiaşi 
Hristos total. Ei cîntă şi se roagă împreună la liturghie, şi prin aceasta 
sufletele lor se topesc într-o unitate de gîndire, de simţire, de mărtu- 
risire, de iubire comună a lui Hristos şi de iubire reciprocă. Iar litur- 
ghia este opera acestei unităţi între credincioşi şi între ei şi Hristos, 
o jertfă şi o înălţare comună cu Hristos. Fiecare îi îmbrăţişează pe 
toţi şi toţi pe fiecare. Fiecare reprezintă o valoare în această unitate, 
îmbogăţind-o cu ceva unic. 

Mlîndu-se împreună în mod conştient, în cadrul dialogului viu 
şi ontologic cu Hristos, toţi gândesc în cadrul acestui dialog. Cultul 
fiind experienţa comună a misterului mântuirii şi reflexiunea în cadrul 
ei, toţi credincioşii adîncesc înţelegerea misterului si-1 păstrează. Fie- 
care contribuie, prin experienţa lui, la îmbogăţirea experienţei şi înţe- 
legerii comune a dialogului cu Dumnezeu şi se hrăneşte din ea, actua- 
lizînd la maximum virtualitătile nesfîrşite ale misterului dialogului. 
Astfel, pe lingă sensul extensiv, catolicitatea are şi un sens intensiv, 
sensul de comuniune în continuă adâncire : fiecare se dezvoltă în 
comuniune cu toţi şi comuniunea se dezvoltă prin aportul personal 
pozitiv al fiecărui membru, prin darul fiecăruia, dezvoltat în Duhul 
comuniunii. în fiecare se vede şi se valorifică întregul şi în întreg 
fiecare. Ortodoxia preferă, pentru acest sens de comuniune al catolicităţii, 
termenul sobornicitate, pentru că prin el se pune mai bine în relief 
convergenţa liberă a celor ce o constituie. Sobornicitatea împacă prin 
iubire libertatea credincioşilor cu unitatea lor, valoriificînd darurile 
personale prin punerea lor în slujba comunităţii. Catolicismul influen- 
ţat de feudalism a dezvoltat teoria satisfacţiei ; Reforma, influenţată 
de individualismul burghez, a dezvoltat teoria neputinţei morale 
umane ; Ortodoxia a rămas creştinismul comuniunii de la început, 
pentru că, datorită împrejurărilor istorice, ea a rămas creştinismul 
poporului de jos. 

Comuniunea e o operă a Duhului, care împarte daruri deosebite, 
dar dă şi elanul fructificării lor în folosul comunităţii, în folosul reci- 
proc. De aceea Duhul Sfînt este Duhul comuniunii, al legăturii dintre 
to^te în Hristos, puterea lui Hristos, care ţine toate adunate în Lo- 
gosul creator pe planul cosmic şi readună conştient şi afectuos pe cei 
ce cred în Logosul întrupat şi înviat, realizând comuniunea. Duhul 
Sfînt ţine in dialog conştient pe credincioşi cu Hristos si îrtreolaltă. 
Numai din El se poate restabili dialogul între diferite Biserici des- 
părţite. 

VII. — Dar comunitatea bisericească are trebuinţă de o reprezen- 
tare pentru continua împlinire a slujirilor care o menţin ca comuni- 
tate : predicarea cuvîntului şi săvârşirea Euharistiei şi a celorlalte 
taine. Hristos, în calitate de cap al Bisericii, comunică mereu Bisericii 
darurile Sale sau pe Duhul Sfînt. Biserica are ân sine viaţa lui Hristos, 
dar n-o are din sine, ci primind-o continuu, într-un dialog în care 
Hristos e Cel ce dă continuu, răspunzând la cereri. Continuu are loc o 

pogorîre a Duhului STinl prin predicarca euvîntului ţii prin sacramente. 
Ocazionarea acestei comunicări a lui 1 Iristos comunităţii cu care c 
legat, dar şi deasupra căreia se găseşte, o împlineşte preoţia slujitoare. 

Preoţia slujitoare reprezintă pe de o parte comunitatea în cererile 
ei, pe de alta pe 1 Iristos care i se comunică comunităţii. Preoţia face 
parte din Biserică in cererile ei rătre llristos, clar reprezintă şi pe 
Hristos în comunicarea continuă a darurilor Sale. «Tot arhiereul se ia 
dintre oameni şi se rinduieşte spre cele ce sînt ale lui Dumnezeu, ca 
să aducă daruri şi jertfe pentru păcate... Nu-şi ia cineva de la sine 
această cinste, ci cel ce e chemat de Dumnezeu, ca şi Aron» (Evrei V, 
1, 4). Preotul se include pe de o parte în comunitatea pentru care se 
roagă, dar pe de altă parte e conştient că o reprezintă pe ea şi mijlo- 
ceşte prin rugăciunile lui darurile. 131 zice pe de o parte : «Iar pe noi 
toţi care ne împărtăşim dintr-o piinc şi dintr-un potir, să ne uneşti 
unul cu altul prin împărtăşirea aceluiaşi Sfînt Duh». Iar pe de alta : 
«însuţi plineşte şi acum cererile de folos ale robilor Tăi». 

Ortodoxia îmbină aceste două reprezentări in slujirea preoţiei, 
spre deosebire de catolicism care consideră preoţia mai mult ca o re- 
prezentare a lui Hristos, sau de protestantism, care o consideră exclu- 
siv ca o reprezentare a comunităţii. îmbinarea amintită se constată 
în fapul că membrii ierarhiei pe de o parte sînt aleşi de corpul bise- 
ricesc, pe de alta primesc un har special prin hirotonie ; că harul 
hirotoniei îl primesc prin rugăciunile credincioşilor asociate la rugă- 
ciunea ierarhului ; că ei împlinesc slujiri speciale, în care nu pot fi 
înlocuiţi de alţi membrii ai comunităţii, dar nu pot împlini slujirea lor 
fără asistenţa şi ajutorul comunităţii ; că, în fine, chiar definirea doc- 
trinei în Sinoadele ecumenice de către episcopat are trebuinţă de o 
recepţie din partea corpului credincioşilor. Terarhia reprezintă, pe de 
o parte, comunitatea care se află în realitatea Duhului lui llristos, iar 
pe de altă parte, satisface necesitatea transcenderii continue a comu- 
nităţii spre Duhul lui Hristos, sau a pocjorîrii continue a lui Hristos 
asupra ei. Prin ierarhie se manifestă faptul că comunitatea nu trăieşte 
într-o autosuficienţă. Structura sacramentală şi ierarhică a Bisericii 
reprezintă această necesitate de transcendere continuă a comunităţii, 
dar de transcendere po trepte legate interior cu treptele pe care se 
află. în acest sens ierarhia face parte din Biserică, făcind legătura 
între treapta pe care se află comunitatea şi cea pe care se saltă, prin 
mişcarea comunităţii spre Duhul .şi a Duhului spre comunitate. De 
aceea sacramentele, inclusiv sacramentul hirotoniei, sînt şi ale lui 
Hristos şi ale Bisericii. 

VIII. — în structura sacramentală a Bisericii se dă o expresie 
conştientă sau se redescoperă structura sacramentală a cosmosului. 
I, urnea nu are sens docil Înţeleasă ca dar al lui Dumnezeu către oa- 
meni. Universul o via dăruită oamenilor de Dumnezeu. «Universul a 
fost creat pentru noi şi nu noi pentru univers», spune Sfîntul Ioan 
Gură de Aur (Omilia XVIII la Romani). Totul e dar al lui Dumnezeu 
către om, semn al iubirii T,ui. Prin toate lucrurile ni se certifică şi 
comunică fluidul iubirii divine, al bunăvoinţei sau harului Său. Deci 
toate sînt sacramente, precum orice dar pe care ni-l face un semen 
al nostru e un semn şi purtător al iubirii lui către noi. Dar darul cere 

să i se răspundă cu dar, ca să se realizeze circuitul iubirii. Insă întru- 
cît omul nu poate dărui decit cele ce i-au fost date spre trebuinţă, 
darul lui e jertfă şi îl oferă cu mulţumire lui Dumnezeu. Darul omului 
către Dumnezeu e jertfă şi euharistie. Fiecare om e preot ce aduce 
euharistia sa lui Dumnezeu. în Hristos sînt concentrate cele mai înalte 
daruri ale lui Dumnezeu şi cea mai pură euharistie a omului. El este 
arhiereul cel mai înalt. In lumina Lui înţelegem toată lumea ca dar şi 
avem puterea de a o oferi lui Pumnezeu ca euharistie pură. 

Dar oferind-o lui Dumnezeu ca dar sau ca jertfă, punem pe ea 
pecetea muncii, a înţelegerii noastre, a duhului nostru de jertfă, sau 
de transcendere spre Dumnezeu. Cu cit înţelegem mai mult valoarea 
şi complexitatea acestui dar divin şi-i dezvoltăm virtualitâţile, cu atit 
mai mult înmulţim prin aceasta talanţii ce ni s-au dat, cu atit mai 
mult îl lăudăm pe Dumnezeu şi-i facem mai multă bucurie, dovedin- 
rtu-ne parteneri activi în dialogul iubirii dintre El şi noi. Rodurile co 
le aducem lui Dumnezeu sînt o sinteză intre darul lui Dumnezeu şi 
înţelegerea şi munca noastră. Iar oferindu-le lui Dumnezeu, El ni le 
întoarce clin nou încărcate de o nouă binecuvîntare, de un nou flux de 
iubire. Sacramentul divin e urmat de euhrastia noastră şi aceasta iarăşi 
este urmată de sacramentul divin. Si acest circuit al iubirii creşte 
necontenit, transformîndu-ne pe noi şi umanizind sau spiritualizîad 
lumea. Astfel, omul nu se află în faţa lumii ca în faţa unui obiect fără 
sens, sau cu un sens pur utilitarist, ci ea este încadrată în raportul 
personal în continuă dezvoltare dintre om şi Dumnezeu. 

IX. — Dar lumea dată omului ca dar trebuie să-şi păstreze acest 
caracter şi în raiportul dintre om şi om. Sfîntul Grigore de Nazianz 
spune : «Să imităm legea cea mai înaltă şi cea dintîi a lui Dumnezeu, 
care face să plouă peste cei drepţi şi peste cei păcătoşi şi face soarele 
să răsară tuturor la fel, care le-a dat pe toate comune oamenilor, cin- 
stind egala valoare a firii omeneşti prin egalitatea darului». (De pau- 
perum amore, P. G. XXXV, col. 891). Lumea e dată nu numai pentru 
manifestarea iubirii dintre Dumnezeu şi oameni, ci şi pentru mani- 
festarea iubirii oamenilor intreolaltă. Legătura dintre aceste două 
iubiri, sau dintre întrebuinţarea lumii ca dar intre Dumnezeu şi om 
şi intre om şi om, o arată evlavia ortodoxă prin faptul că orice 
rod îl aduce un om lui Dumnezeu la biserică, după ce primeşte 
binecuvântarea lui Dumnezeu asupra lui, îl consumă nu numai el, 
ci dăruieşte din el şi celorlalţi oameni, precum orice dar făcut de un, 
credincios unui sărac e considerat ca făcut lui Dumnezeu, conform. 
cuvînlului Mîntuitorului (Matei XXV, 34 — 41). E un fenomen care ar 
trebui să ia amploare pină la generalizarea completă, iaptul că lumea 
e primită în dar de la Dumnezeu, implică datoria omului de a o face 
continuu dar semenilor săi. Această întrebuinţare transformă bunu- 
rile materiale şi spirituale din ziduri despărţitoare şi din motive de 
ceartă, de luptă şi de orgoliu, în punţi ale iubirii şi comuniunii, ale 
catolicităţii. Numai această viziune despre rostul lucrurilor, radical 
deosebită de cea individualistă, poate rezolva problema socială. 

X. — Precum întoarcerea lumii ca dar lui Dumnezeu nu se sfir- 
şeşte niciodată, ci înscrie un progres continuu în dezvoltarea darului 

şi în creşterea iubirii, aşa nu trebuie să înceteze împlinirea datoriei 
iubirii faţă de semeni, ci trebuie să crească continuu. SEîntul Ioan 
Gură de Aur, urmind Marelui Pavel (Rom. XIII, 8), declară că datoria 
iubirii nu încetează niciodată, ci din ce este mai conştiincios împli- 
nită, din aceea conştiinţa ei creşte mai mult. Dar prin aceasta creşte 
spiritual omul însuşi. Necesitatea de a iubi şi de a fi iubit devine tot 
mai subtilă şi mai adîncă, din ce sporesc oamenii din punct de vedere 
spiritual. Iar situaţiile în care omul are trebuinţă de iubire, de ajutor, 
se înşiră şi se schimbă fără încetare. S-a spus în teologia occidentală 
că creştinismul patristic nu e preocupat de om şi de aceea nici Orto- 
doxia. Dar nu s-au scris in toată literatura creştină din cele două mii 
de ani pagini mai patetice despre datoria iubirii faţă de om, despre 
valoarea omului şi despre ţinta măreaţă spre care e chemat, ca cele 
scrise de Părinţii capadocieni. 

Ei deschid perspectiva unui progres nesfârşit al umanităţii prin 
creştere conştiinţei despre datoria iubirii dintre om şi om, despre 
responsabilitatea omului pentru om. Aceasta e slava spre care e che- 
mat omul, indumnezeirea lui printr-o umanizare continuă. 

In considerarea lucrurilor ca bunuri de dăruit şi in simţirea iubirii 
de om ca o datorie nesfirşiUi, Ortodoxia întrupează aceleaşi principii 
■sociale maximaliste, pe care le întrupează Evanghelia cînd ne porun- 
ceşte să iubim pe aproapele şi chiar pe duşmani ca pe noi înşine. în 
aceste principii se concentrează şi se finalizează practic şi existenţial, 
orizontul infinit deschis de dogmatica creştină. 

Viziunea unui progres aî umanităţii prin adincirea conştiinţei 
despre datoria nesfirşită a iubirii, e sprijinită şi de învăţătura orto- 
doxă despre energiile divine necreate. Aceasta implică o viziune dina- 
mică a lui Dumnezeu. Dumnezeu îşi pune în evidenţă şi în lucrare, 
in cursul progresului spiritual al omenirii, alte şi alte energii, pe mă- 
gura capacităţii omenirii de a se deschide lor şi de a le fructifica. 

Dar progresul se face mereu în compasul învierii lui Hristos şi al 
învierii noastre in El, pe calea neabătută a interminabilei desăvirşiri 
din sursa nesfirşită a iubirii lui Hristos. 

Acestea sint valorile esenţiale ale Ortodoxiei. Ortodoxia n-a creat 
doctrine care să îngusteze mesajul evanghelic la orizontul moral şi 
^ocial limitat al timpurilor trecute. Ea se deschide celor mai îndrăzneţe 
lin visurile generoase ale omenirii contemporane, fără să încurajeze 
lotuşi haosul propus de unele din ele. Ea nu îngustează progresul prin 
lutoritate şi nu încurajează de/ordinea individualistă, ci promovează 
progresul în desăvârşirea infinita a comuniunii. 




